**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ23/05/2024**

**ΠΡΟΓΡΑΜΜΑ  ΠΕΜΠΤΗΣ  23/05/2024**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων**

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**19:10**  |   **Ελλήνων Δρώμενα  (E)**   **(Τροποποίηση προγράμματος)**  
  
Η' ΚΥΚΛΟΣ   
  
**Έτος παραγωγής:** 2024

Σειρά ωριαίων εκπομπών παραγωγής 2024  
  
Τα «ΕΛΛΗΝΩΝ ΔΡΩΜΕΝΑ» ταξιδεύουν, καταγράφουν και παρουσιάζουν τις διαχρονικές πολιτισμικές εκφράσεις ανθρώπων και τόπων. Το ταξίδι, η μουσική, ο μύθος, ο χορός, ο κόσμος. Αυτός είναι ο προορισμός της εκπομπής.

**«Η Πνοή του Κλαρίνου»**   
**Eπεισόδιο**: 2

Η ιστορία ενός μουσικού οργάνου, που σε ένα μήκος διαδρομής του στην Ελλάδα 100 περίπου χρόνων, επέβαλε την παρουσία του και καθιερώθηκε, προσφέροντας παράλληλα μια μεγάλη μουσική παρακαταθήκη.   
Με την κυριαρχική του παρουσία και την επιθετική επιβολή του, σε συνέχεια των πρόγονων μουσικών οργάνων, προσέδωσε μια νέα ταυτότητα στα κατά τόπους μουσικά χαρακτηριστικά της Ελλάδας.  
  
Οι μεγάλοι μουσικοί του κλαρίνου Πέτρος Λούκας - Χαλκιάς, Νίκος Φιλιππίδης, Ναπολέων Δάμος και Γιώργος Κοτσίνης μάς αποκαλύπτουν το ταξίδι του κλαρίνου και την ιστορία του, παράλληλα με τη δική τους δημιουργική διαδρομή στην τέχνη τους και τη ζωή τους.

Σκηνοθεσία - έρευνα: Αντώνης Τσάβαλος   
Φωτογραφία: Γιώργος Χρυσαφάκης, Ευθύμης Θεοδόσης   
Μοντάζ: Άλκης Αντωνίου, Ιωάννα Πόγιαντζη   
Ηχοληψία: Δάφνη Φαραζή   
Διεύθυνση παραγωγής: Έλενα Θεολογίτη

(Η ελληνική ταινία «Οι Άσσοι του Γηπέδου» δεν θα μεταδοθεί)

|  |  |
| --- | --- |
| Αθλητικά / Μπάσκετ | **WEBTV** |

**20:15**  |   **Basket League: ΠΡΟΜΗΘΕΑΣ ΠΑΤΡΑΣ - ΑΡΗΣ / Play Off, 3η Αγωνιστική  (Z) (Τροποποίηση προγράμματος)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.   
Όλοι οι αγώνες του πρωταθλήματος, αποκλειστικά από την ΕΡΤ.   
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.   
Καλάθι-καλάθι, πόντο-πόντο, όλη η δράση σε απευθείας μετάδοση.   
  
Κλείστε θέση στην κερκίδα της ERTWorld τώρα!

(Το Δελτίο Ειδήσεων ώρα 21:00 δεν θα μεταδοθεί)

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**22:15**  |   **365 Στιγμές  (E)**   **(Αλλαγή ώρας)**  
  
Β' ΚΥΚΛΟΣ

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό. Δημοσιογραφία 365 μέρες τον χρόνο, καταγραφή στις «365 Στιγμές».

**«Ο Ελληνισμός στο σημερινό Πόντο» [Με αγγλικούς υπότιτλους]**   
**Eπεισόδιο**: 16

Ο Πόντος στη ζωή και τη μνήμη των ανθρώπων, που κατάγονται από εκεί αλλά και όλων των Ελλήνων, έχει συνδεθεί με τον πόνο, τη γενοκτονία, το βίαιο ξεριζωμό. Οι Τούρκοι προσπάθησαν να εξοντώσουν ή να αφομοιώσουν τους Πόντιους και να αφανίσουν αυτόν τον πανάρχαιο ελληνικό πληθυσμό από την Τουρκία.  
  
Όμως ο Πόντος δεν είναι μόνο κάτι που χάθηκε, αλλά κάτι που μέχρι σήμερα παραμένει ζωντανό. Η εκπομπή “365 Στιγμές” με τη Σοφία Παπαϊωάννου κάνει ένα οδοιπορικό στα ορεινά χωριά του Πόντου και στα παράλια της Μαύρης Θάλασσας, στα σπίτια, στα γλέντια, στους ανθρώπους που κρατάνε ακόμα ζωντανό το ελληνικό στοιχείο.   
Παρουσιάζει τα σημάδια του ελληνισμού που είναι μέχρι και σήμερα εμφανή. Την ποντιακή διάλεκτο με τις ελληνικές λέξεις, τα παλιά ελληνικά σπίτια, τις βανδαλισμένες εκκλησίες με τους σταυρούς και τις τοιχογραφίες ακόμα πάνω τους. Και συναντάει φιλόξενους ανθρώπους, που όταν μιλάς μαζί τους, ασυναίσθητα μέσα σου ψάχνεις και αναζητάς σημάδια και χαρακτηριστικά κι αρχίζεις να αναρωτιέσαι αν είναι Έλληνες χωρίς να το γνωρίζουν.

Παρουσίαση: Σοφία Παπαϊωάννου   
Έρευνα: Σοφία Παπαϊωάννου   
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**23:10**  |   **Switch (ΝΕΟ ΕΠΕΙΣΟΔΙΟ)**   **(Αλλαγή ώρας)**  
  
Β' ΚΥΚΛΟΣ

Είναι δυνατόν να υπάρξει ένα τηλεπαιχνίδι γνώσεων χωρίς βαθμολογία; Ένα τηλεπαιχνίδι όπου οι παίκτες συναγωνίζονται μία ολόκληρη εβδομάδα για το έπαθλο; Κι όμως, ναι! Για πρώτη φορά στην ελληνική τηλεόραση, η ΕΡΤ εντάσσει στο πρόγραμμά της και παρουσιάζει το δημοφιλές, σε πολλές χώρες, τηλεπαιχνίδι «SWITCH», με παρουσιάστρια την αγαπημένη ηθοποιό Ευγενία Σαμαρά. Ο ρόλος της Ευγενίας δεν είναι να δυσκολέψει τους παίκτες. Αντιθέτως, έχοντας ξεκαθαρίσει ότι είναι πάντα με το μέρος των παικτών, γίνεται ο άνθρωπος που θα τους βοηθήσει όχι μόνο να κερδίσουν το έπαθλο, αλλά και να γίνουν η πιο κεφάτη τηλεοπτική παρέα. Μαζί με την Ευγενία παίζουν, γνωρίζονται, αποκτούν οικειότητα, γίνονται φίλοι και δοκιμάζουν τις γνώσεις τους. Κάθε σωστή απάντηση τούς στέλνει πιο κοντά στην πρώτη θέση, ενώ κάθε λάθος απάντηση τούς απομακρύνει από το χρηματικό έπαθλο. Όχι για πολύ, αφού ακόμα κι αν αποτύχουν στο ένα επεισόδιο, έχουν τη δυνατότητα να κερδίσουν σε κάποιο από τα επόμενα. Σε αυτό το κλίμα, μία φορά κάθε εβδομάδα, μια παρέα αγαπημένων καλλιτεχνών θα παίζει με την Ευγενία Σαμαρά, προκειμένου το χρηματικό έπαθλο να δωρίζεται σε φιλανθρωπικούς οργανισμούς. Το SWITCH, με την Ευγενία Σαμαρά, είναι το πιο φιλικό και ταυτόχρονα το πιο γρήγορο και ανατρεπτικό παιχνίδι στην Ελληνική τηλεόραση. Ένα παιχνίδι γνώσεων στο οποίο τον πρώτο ρόλο έχει η παρέα.

**Καλεσμένοι οι: Όλγα Μιχαλοπούλου, Ιφιγένεια Πιερίδου, Βίκτωρας Πέτσας, Βασίλης Αφεντούλης και Άρης Αντωνόπουλος**   
**Eπεισόδιο**: 60

Το Switch παίζει για φιλανθρωπικό σκοπό. Γι’ αυτόν τον λόγο η Ευγενία υποδέχεται πέντε αγαπημένους καλλιτέχνες: Την Όλγα Μιχαλοπούλου, την Ιφιγένεια Πιερίδου, τον Βίκτωρα Πέτσα, τον Βασίλη Αφεντούλη και τον Άρη Αντωνόπουλο.  
  
Όλοι μαζί θα προσπαθήσουν να απαντήσουν σωστά στις ερωτήσεις της Ευγενίας, ώστε να διεκδικήσουν 2.000 ευρώ για το φορέα ψυχικής υγείας «Θάλπος – Ψυχική Υγεία», ο οποίος επί 19 χρόνια φροντίζει για την υποστήριξη όσων αντιμετωπίζουν ψυχολογικές δυσκολίες, παρέχοντας υπηρεσίες εντελώς δωρεάν προς όλους ανεξαιρέτως. Οι υπηρεσίες αφορούν παιδιά, έφηβους, εργαζόμενους, οικογένειες, ενήλικες, με στόχο να μην υπάρξει κανένας άνθρωπος, που να στερείται της υποστήριξης και της φροντίδας που έχει ανάγκη, δίνοντας προτεραιότητα στην Ψυχική Υγεία.   
  
Ποιος από τους πέντε θα καταφέρει να πάει στον τελικό, να δείξει την ψυχραιμία και μέσα σε 60 δευτερόλεπτα να απαντήσει σωστά σε όσες ερωτήσεις απαιτείται για να κερδίσει 2.000 ευρώ για το φορέα «Θάλπος – ψυχική υγεία»;      
  
Αυτά και ακόμη περισσότερα στο μόνο τηλεπαιχνίδι γνώσεων, στο οποίο τον πρώτο ρόλο έχει η παρέα.

Παρουσίαση: Ευγενία Σαμαρά  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης   
Διεύθυνση παραγωγής: Ζωή Τσετσέλη   
Executive Producer: Πάνος Ράλλης, Ελισάβετ Χατζηνικολάου  
Παραγωγός: Σοφία Παναγιωτάκη

|  |  |
| --- | --- |
| Ταινίες | **WEBTV** |

**00:00**  |   **Οι Άσσοι του Γηπέδου - Ελληνική Ταινία**     
  
**Έτος παραγωγής:** 1956  
**Διάρκεια**: 98'

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**